Dasar Satu China - Wikipedia

# Dasar Satu China

### Dari Wikipedia Bahasa Melayu, ensiklopedia bebas.

Dasar Satu China (Cina Ringkas: 一个中国; Cina Tradisional: 一個中國; pinyin: yī gè Zhōngguó) merupakan prinsip bahawa di dunia ini hanya terdapat sebuah negara China, iaitu bahawa tanah besar China, Hong Kong, Macau dan Taiwan semuanya merupakan bahagian-bahagian China. Penerimaan atau penolakan prinsip ini merupakan faktor utama hubungan antara Republik Rakyat China (PRC) yang mentadbir tanah besar China, Hong Kong dan Macau, dan Republik China (ROC) yang mentadbir Taiwan.

Dasar Satu China ini kuat dipegang oleh PRC yang juga sering menyamakan China dengan PRC. Ini memerlukan semua negara yang hendak menjalin hubungan diplomatik dengan PRC untuk mengiktiraf versi dasarnya serta mengelak daripada menjalin hubungan dengn ROC. Pengkuan bahawa hanya terdapat sebuah negara China (meskipun tidak terhad kepada PRC secara definasi) juga menjadi syarat yang ditetapkan PRC bagi rundingan dengan kerajaan Republik China.

Pendirian ROC terhadap dasar ini amat berbelah-bagi. Dalam kata perundangan, Republik China masih mengekalkan versi prinsip "Satu China"nya dengan mengaku kedaulatan terhadap tanah besar secara rasmi, namun akuan ini tidak lagi dikejar secara aktif. Parti-parti Perikatan Pan-Biru lebih menerima Dasar Satu China, tetapi parti-parti tersebut tidak menyamakan China dengan PRC; bekas pengerusi Kuomintang (KMT) Ma Ying-jeou, contohnya, menyatakan pada tahun 2006 bahawa "Satu China ialah Republik China (sahaja)". Parti-parti Perikatan Pan-Hijau pula amat membangkang dasar ini, kerana mereka melihat Taiwan sebagai sebuah negara yang terpisah dari China.

## [Sunting] Pautan luar

- US-PRC Joint Communique, 17 Ogos 1982 (Inggeris)
- Washington Post's Interview with Taiwan's Leader, 13 Mac 2006 (Inggeris)
- The Successor Government Theory and the One China Policy (Inggeris)
- America and Taiwan, 1943-2004 (Inggeris)

Diperolehi daripada "http://ms.wikipedia.org../../../d/a/s/Dasar_Satu_China_cdc9.html"

Kategori: China | Hubungan luar negeri Republik China | Taiwan

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Deutsch
- English
- Français
- 日本語
- Português
- 中文